
ОБЩИНА МИНЕРАЛНИ БАНИ
област Хасково

бул.”Васил Левски”№3, 6343 с. Минерални бани;    тел: 0 37 22/20-20; e-mail: info@mineralnibani.bg




План за действие на община Минерални
 в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация (2024-2027)

І. Въведение.
Настоящият план за действие на община Минерални бани в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация (2021-2023), наричан по-нататък План за действие, е неразделна част от Стратегията на Област Хасково за равенство, приобщаване и участие на ромите за периода 2021-2030 г. в изпълнение на Националната стратегия на Република България за равенство, приобщаване и участие на ромите (2021-2030). Планът за действие задава основни принципи на цялостна общинска политика за равноправно интегриране на ромите и други граждани в уязвимо социално положение, живеещи в сходна на ромите ситуация в община Минерални бани. Той е резултат от съвместните усилия и партньорството между общинска администрация, общинските институции, институциите в областта на социалните услуги, неправителствените организации и ромската общност. 
Планът за действие цели очертаване на целите и задачите за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация при населението на община Минерални бани. В практическата реализация на Плана за действие ще бъде прилаган интеграционният принцип на база равнопоставеност и равна отговорност, т. е. оказване на помощ не само на ромската етническа група и другите групи в неравностойно социално положение, но и на всички български граждани като цяло, които имат потребност от определена помощ и съдействие при решаването на проблеми. В община Минерални бани този процес на интегриране, равнопоставеност, приобщаване и участие на ромите, както и на други граждани в уязвимо социално положение, близко до това на ромите ситуация е непрекъснат. Пандемията от COVID – 19 засили уязвимостта на изолирани и маргинализирани ромски общности и показа спешната нужда от по– фективен и всеобхватен политически отговор както на национално и европейско ниво, така и на местно ниво. 
При разработването на плана е взета предвид следната нормативна база:
 Конституцията на Република България (С.,1991.) Чл. 6. (1) Всички хора се раждат свободни и равни по достойнство и права; (2) Всички граждани са равни пред закона. Не се допускат никакви ограничения на правата или привилегии, основани на раса, народност, етническа принадлежност, пол, произход, религия, образование, убеждения, политическа принадлежност, лично и обществено положение или имуществено състояние. 
 Закон за защита от дискриминация (Обн. ДВ.бр.86 от 30.09.2003 г., в сила от 01.01.2004 г.) Чл.1. Този закон урежда защитата срещу всички форми на дискриминация и съдейства за нейното предотвратяване; Чл.2. Целта на закона е да осигури на всяко лице право на: 1. равенство пред закона; 2. равенство в третирането и във възможностите за участие в обществения живот; 3. ефективна защита срещу дискриминация. 
 Преброяване на населението от 2021 г., НСИ. 
 Национален план за действие за периода 2024-2027 г. за изпълнение на
Националната стратегия на Република България за равенство, приобщаване и участие на ромите (2021-2030 г.).
 План за действие на ЕС за борба с расизма за периода (2020 — 2025 г.). 
 Европейски стълб на социалните права. 
 Национална стратегия на Република България за равенство, приобщаване и участие на ромите (2021 – 2030 г.).
 Областна стратегия на област Хасково за равенство, приобщаване и участие на ромите (2021-2030 г.)
В разработването на плана за действие участваха експерти от:
1. Община Минерални бани.
2. Дирекция” Социално подпомагане”, гр. Хасково.
4. Дирекция ”Бюро по труда” гр. Хасково
4. Представители на ромската общност в община Минерални бани.
5. Представители на НПО – Сдружение „Център за развитие на община Минерални бани”
6. Полицейски инспектори към ПУ с.Минерални бани.
7. Регионална здравна инспекция.

II. Анализ на ситуацията в община Минерални бани.
Анализът е изготвен на база конкретни статистически данни за населението от ромски произход и други уязвими групи, живеещи в сходна ситуация.
При  преброяване на населението и жилищния фонд към 07.09.2021 година населението на община Минерални бани възлиза на 5 520 души.
Численост и дял на етническите групи, според преброяването на населението през 2021 г.:

	Община Минерални бани 
	Численост
	Дял (в %)

	Общо
	5 520
	100,00

	Българска
	2 065
	37,4

	Турска
	2 760
	50

	Ромска
	   255
	4,62

	Други
	     17
	0,31

	Не мога да определя
	    18
	0,33

	Не желая да отговоря
	43
	0,78

	Непоказана1

	362
	6,56


Източник: НСИ

1 В категорията "Непоказана" са включени лицата, добавени от административни източници, за които липсва информация в използваните при преброяването регистри.


Ромите в община Минерални бани са 4,62 % от населението (по данни на НСИ от преброяването към 07.09.2021 г.) Живеят основно в селата Татарево, Сусам, Минерални бани и Брястово. Няма експерти – здравни, образователни или други медиатори, които да работят по етническите и интеграционните въпроси в общината. Продължава тенденцията част от хората от ромски произход да се самоопределят като българи, турци и др.
 
1. Приоритет „Образование“.

	                                                Учебна 2023/2024 година


	№
	Учебни заведения
	данни за отпадане на ученици
	данни за реинтегриране  на отпаднали ученици
	данни за работа с родители
	данни за извънкласни дейности
	данни за ограмотяване на малограмотни ии неграмотни възрастни
	данни за завършили висше образование от ромски произход
	данни за обучение на учители в мултикултурна среда
	данни за наличие на сегрегирани училища
	данни за иновативни модели и практики
	данни за превенция на отпадане от училище
	данни за наличие на медиатори
	данни за изграждане на образователни услуги в общността
	данни за завършване от уязвимите групи
	Равнопоставеност  в  достъпа до образователни услуги

	1
	СУ „ Проф. д-р Ас. Златаров”
	0
	0
	да 
	Занимания по интереси
	0
	0
	0
	0
	0
	0
	1
	0
	да
	да

	2
	СУ „ Хр.Ботев”
	0
	0
	да
	да
	0
	0
	да
	0
	да
	да
	0
	0
	да
	да

	3
	ДГ „ Снежанка”
	0
	0
	да
	не
	0
	0
	да
	0
	0
	0
	Не
	Не
	Да
	Да




СУ „ Христо Ботев” с. Караманци 
Общ брой деца и ученици през 2023/2024: 179 ученици , от които 16 в ЦСОП ( изнесено обучение).

През учeбната 2023/2024 г. няма отпаднали ученици и няма ученици от ромски произход.
Работа по проекти и програми през 2023/2024 г.:
,,Занимания по интереси“(по национално финансиране)
- клуб по ,,Математическо моделиране“;
- клуб по ,,Интерактивен графичен дизайн“;
- клуб по ,,Приложно изкуство“;
Клубове по интереси (Общинско финансиране)
   	- клуб по борба 
  	-  шахматен клуб . 
Сформирани   групи за автентичен  фолклор ,,Дъга“:
· към  НЧ ,,Кирил и Методий 1952“, с. Караманци
Проект ,,Равен достъп до училищно образование в условия на кризи“ :
-  дейност 2 ( с ученици от първи клас).
НП,, Заедно в изкуствата и в спорта“  - групи  за занимания в сферата на изкуствата и в спорта:
- вокална група/ансамбъл/ за народни песни;
- инструментална група- класическа музика;
- отбор по баскетбол;
- отбор по волейбол.
Проект ,,Успех за теб“- Дейност 4: 
 	- Допълнително обучение по БЕЛ
- Допълнително обучение по математика
 
СУ „ Проф. д-р Асен Златаров” с. Минерални бани
Общ брой деца и ученици – 176.

През учeбната 2023/2024 г. няма отпаднали ученици.

Работа по проекти и програми през 2023/2024 г.: „Успех за теб“.
В проектите участват 39 деца, от които 28 роми.

2. Приоритет „Здравеопазване“.
Медицинското обслужване в община Минерални бани е организирано в лечебни заведения за извънболнична помощ. Специализираната медицинска и болнична помощ се осъществява от здравните заведения и МБАЛ в гр. Хасково.
Здравеопазването в общината  не е в добро състояние. Сградите  се нуждаят от цялостен ремонт и ново медицинско оборудване. Особено важно е създаването на кабинет за спешна помощ. Най-близкото  такова звено се намира в град Хасково и разстоянието от 18 км. често пъти води до фатален изход. Ромското население в общината няма добра здравна култура. Бременните жени от ромски произход не ходят редовно на женска консултация, след това не водят децата си на детска консултация и респективно не ги имунизират редовно. Това е една от причините за честото боледуване на децата им, както и по- високата смъртност сред ромското население. Поради бедността на ромите в общината и липсата на постоянна работа, голяма част от тях са здравно неосигурени.
В с. Минерални бани работи и СБР „Айлин“ с капацитет 40 легла, която приема пациенти по клинични пътеки към Здравната каса и по програмите на НОИ.
Общопрактикуващите лекари са 2, по един в Минерални бани и Караманци. Стоматолозите са 4: в Минерални бани – 2 и по един в Караманци и Боян Ботево.
Към настоящия момент няма актуални данни за регистирани за женска консултация. Като цяло регистрирането на новородените при личен лекар става веднага след изписването им от болницата. Няма точни  данни за  извършени мероприятия по превенция и контрол на ХИВ, СПИН , туберкулоза и сексуално предавани инфекции в общината, данни за проведени здравни беседи, данни за хоспитализация на бременните  и др. 
По наблюдения и експертни данни в началното училище, повечето от  децата не са регистрирани при общопрактикуващ лекар, родителите не са запознати с необходимите процедури за това, липсват имунизационни картони и данни за здравния статус на децата. Проблем има със здравните осигуровки, по-ниската здравна култура, недостатъчната информация за здравните услуги.
Основните дейности, върху които е необходимо да се работи са:
● Повишаване на здравната култура на ромите;
● Провеждане на задължителни имунизации;
Конкретните знания и  умения за семейно планиране, безопасен секс, използване на презервативи, предпазване от социално опасни инфекции ще доведат до усещане за контрол върху собствената съдба и независимост. Именно усещането за контрол развива чувство на отговорност и създава умения за планиране на живота. 
Изграждането на ефективно действаща мрежа от партниращи организации и институции, ангажирани със здравните и социални проблеми на общността, ще помогнат за:
● Осигуряване на бърза, навременна и адекватна услуга на здравните и социални потребности и дефицити на хората в общността;
● Улесняване на достъпа до изследвания за ХИВ/СПИН и ППБ. Така ще се изработят модели на лишено от риск здравно поведение.  

3. Приоритет „Жилищни условия“.
Ромите в община Минерални бани не са съсредоточени на едно място – квартал или махала, а живеят в повечето села и за тях няма изградени социални жилища. Пътищата и общите части са добре поддържани, контейнери за смет има достатъчно и навсякъде. 
По-заможните роми си купуват частни имоти и си строят къщи, а останалите обикновено живеят на ограничена жилищна площ, като често в една сграда съжителстват няколко семейства. 

4. Приоритет „Заетост и социално включване“.
Регистрираните безработни от община Минерални бани към 31.10.2024 г. са 120, по данни на Дирекция „Бюро по труда“ – Хасково. От тях 14 са от ромски произход. 

	ПОКАЗАТЕЛИ 
	БРОЙ

	Общ брой безработни лица
	120

	Дял на хората от ромски произход – бр./%
	14/11,7 %

	Брой регистрирани безработни лица
	120

	От тях:
	Х

	- до 29 години
	11

	- в трудоспособна възраст
	111

	- мъже
	41

	- жени
	79

	Професионална квалификация на регистрираните безработни лица
	Х

	- с работническа квалификация
	22

	- специалисти
	28

	- без квалификация
	70


      Източник: ДБТ – Хасково

.
На базата на сключено споразумение за сътрудничество между Община Минерални бани и Дирекция „Бюро по труда“ - Хасково, всеки месец търсещите работа лица и работодатели получават изнесени посреднически услуги в мобилни бюра в общината, съответно в селата Минерални бани и Караманци.  
В програми за временна заетост работят 18 човека, от които трима са от ромски произход. По механизма за лична помощ са включени 60 човека, като личните асистенти от ромски произход са 6 и 6 от нуждаещите се също са роми. По проект „Компонент 1“ има 3 настанени деца от ромски произход, като 1 от приемните родители също е от ромски произход. 
Получаващите месечна помощ по чл.9 от Правилника за прилагане на Закона за социално подпомагане към настоящия момент са 6, от които 5 са от ромски произход, по данни на Дирекция „Социално подпомагане“ – Хасково.
Наблюдава се липса на мотивация за активно участие и реализация на трудовия пазар. Необходимите мерки са в посока прекратяване на формираните нагласи за пасивно и безвъзмездно получаване на социални помощи. 
В Община Минерални бани няма назначен здравен/образователен/трудов медиатор.

5. Приоритет „Върховенство на закона и недискриминация“.
Ръководството на община Минерални бани работи за повишаване на административния капацитет и чувствителността на служителите и управленския състав в администрацията на всички нива по отношение правата на малцинствата, въпросите на недискриминацията и общуването в мултиетнична и мултикултурна среда, както и за недопускане на двоен стандарт в прилагането на законите на държавата по отношение на ромите и всички уязвими групи.
Приоритетно усилията са насочени към засилване работата в общността, особено с деца и младежи, с цел формиране на социални умения за избягване на рискови ситуации и противообществени прояви. За да гарантира сигурност и спокойствие на жителите, да осигури спазване на обществения ред и опазване на общинската собственост, община Минерални бани използва система за видеонаблюдение. Записите от камерите се съхраняват по установен ред и при поискване се предоставят на полицейските органи.
Традиционна за Минерални бани е акцията на Пътна полиция „Ваканция! Да пазим живота на децата на пътя!“ Целта ѝ е опазване живота и здравето на децата през лятната ваканция и включва поредица от дейности: засилен контрол по пътищата, различни разяснителни кампании и беседи на тема безопасност на движение по пътищата.
В графика на училищата са включени дейности по формиране на положителни нагласи към различието, по превенция на насилието и преодоляване на проблемното поведение, мирно разрешаване на конфликти и справяне с агресията между подрастващите. Тези дейности трябва да бъдат развивани и да присъстват постоянно в учебния процес.
При разработването и прилагането на местни политики във всички сфери се зачитат правата на гражданите, без да се допускат културни бариери и дискриминационни нагласи. Следи се за равнопоставеност както между отделните етноси, така и между половете.
6. Приоритет „Култура и медии“.
Дейностите в областта на културата се осъществяват от 7 регистрирани  народни читалища:
  - НЧ „Заря - 957”, с. Минерални бани, 
  - НЧ “Кирил и Методи -1952”, с. Караманци, 
  - НЧ “Христо Ботев -1985”, с. Боян Ботево, 
  - НЧ Читалище “Будилник - 1903”, с. Сусам, 
  - НЧ “ Борба - 1927”, с. Сърница, 
  - НЧ  “Христо Ботев - 1928”, с. Спахиево  
  - НЧ  “Сеяч -1924”, с. Сираково 
 
При някои от тези читалища са изградени художествени състави:
Към Читалище «Заря» :
-  Детски групи „Хорце“ при НЧ „Заря -1957“, с.Минерални бани
- Детска вокална група „Изворче“ при НЧ „Заря -1957“, с.Минерални бани
- Женска група за изворен фолклор „От извора“ при НЧ „Заря -1957“, с.Минерални бани
Към читалище „Кирил и Методий -1952“, с.Караманци:
-  Детска фолклорна група „Дъга“
Към читалище „Христо Ботев1928“, с.Спахиево:
-  Певческа група „Аида“
-  Театрална група“Аида“
-  Клуб „Етно“
Към Читалище “Будилник”, с. Сусам :
-  Женска група за изворен фолклор при НЧ „Будилник-1903“, с. Сусам
-  Мъжка коледарска група при НЧ „Будилник -1903“, с. Сусам
-  Смесена група за изворен фолклор при НЧ „Будилник -1903“, с. Сусам
При Читалище “Будилник”, с. Сусам има изградена интернет зала по линия на „Глобални библиотеки”, която се посещава активно от децата от ромски произход в селото. 
-  Детска фолклорна група „Дъга“ при НЧ „Кирил и Методий -1952“, с.Караманци
На територията на Община Минерални бани има само едно регистрирано НПО: 
 Сдружение „Център за развитие на Община Минерални бани”. Целта на това сдружение е да подпомага бизнеса и културното развитие на общината. В сдружението членуват 30 човека, засега няма регистрирали се хора от ромски произход.
 Община Минерални бани има изключителни традиции в проовеждането на културни празници, като най-значим е  Международният детски етнофестивал „Децата на Балканите - с духовност в Европа“, който се провежда ежегодно  на 31 май  и 01 юни. Целта на фестивала е съхраняване и развитие на фолклорното богатство и автентична култура на етносите на Балканите. Чрез емоционалния и универсален език на песента и танца, посланието е за толерантност между етносите, за уважение към различните духовни и културни ценности и традиции. 
Ежегодно се организира и Фолклорен фестивал “С хоро на гроздобер“, който включва възстановка “Виното на Сабазий - Загрей” . Възстановката има за цел да представи древни традиции как траките са добивали вино в местността „Шарапаните“ на връх „Аида“. Община Минерални бани дейно участва при провеждането на селищните празници: 

- Селищен празник на Минерални бани – „Празник на минералната вода, здравето и красотата“
- Селищен празник на с. Сърница „Еленка”
- Селищен празник на с. Карманци „Майските събития”
- Селищен празник на с. Сираково „Илинден”
- Селищен празник на с. Брястово „Спасовден”
- Селищен празник на с. Спахиево
- Селищен празник на с. Боян Ботево
- Селищен празник на с. Сусам „Трифон Зарезан”
- Селищен празник на с. Татарево „Богородица”
            На територията на община Минерални бани има пет регистрирани спортни клуба:
· ФК “Аида”- с. Караманци”:
           - две подготвителни групи:
           - ученици от 4/5/6 кл. - 20 бр.
           - ученици от 7/8 кл. – 15 бр.
· ХК “Топлика”- с. Минерални бани: 
     - представителен детски отбор/ 14 годишни/ - 16 състезатели/ ученици;
- представителен женски отбор – 16 картотекирани състезатели;
· ФК“ Топлика”- с. Минерални бани:
 - представителен мъжки отбор с 25 картотекирани състезатели;                                
· Клуб по борба “Буря”- с. Караманци – с 25 състезатели /ученици от I до VIII/IX клас ;
· ШК “Ботев“ с. Караманци – 20 / ученици/ от I до VIII/IX клас;
Изводите са, че ромските деца участват активно в културния живот на общината и обичат да се изявяват. Стимулирането на спортните прояви и мероприятията по физическо развитие на младите хора е приоритетна задача за ръководство на община Минерални бани.
ІІІ. Механизми за управление.
Политиките за приобщаване на ромите представляват неразделна част от общонационалните политики за повишаване благосъстоянието на българския народ. За тяхното постигане ще допринесат взаимно подсилващи се цели – равенство, приобщаване и участие. Постигането на справедливост и приобщаване изисква повишено използване и по-добро насочване на ресурсите, както и участието и партньорството на ромските общности, всички правителствени нива, сектори и заинтересовани страни. Намаляване на бедността и социалното изключване и премахване на социално – икономическите различия между българските граждани от ромски произход и други граждани в уязвимо социално положение, живеещи в сходна на ромите ситуация, е една от важните цели в Областната стратегия. Интеграцията на ромите и на българските граждани от ромски произход и други граждани в уязвимо социално положение, живеещи в сходна на ромите ситуация е активен двустранен процес на социално включване. Стратегическа цел на областната стратегия за равенство, приобщаване и участие на ромите на област Хасково 2021 – 2030 г. е интегриране на българските граждани от ромски произход и други граждани в уязвимо социално положение, живеещи в сходна на ромите ситуация чрез стимулирано социално включване и утвърждаване на равни права на образование, здравеопазване, заетост, жилищни условия, правна защита, културно развитие и гражданско участие в обществения живот с планирано изпълнение на дейностите от всички заинтересовани страни в процеса на изграждането и използването на равни възможности за приобщаването им и подобряването на жизнения им стандарт с премахване на всички дискриминационни форми. Приоритетни области на действие са: 
 Образование; 
 Здравеопазване; 
 Жилищни условия; 
 Заетост; 
 Върховенство на закона и не дискриминация; 
 Култура и медии. 
Планът за действие на община Минерални бани за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация (2021 – 2023) е неразделна част от Стратегия на област Хасково за равенство, приобщаване и участие на ромите за периода (2021 – 2030) и по тази причина той следва приоритетите и целите на областната стратегия. 
ІV. Очаквани резултати.
Изграждането на ефективно сътрудничество и партньорство между местните институции, малцинствената общност, нестопанските организации и лидери, са гаранция за решаването на конкретни проблеми на населението и проактивни действия за реализиране на съвместни програми, допринасящи за процеса на интеграция на малцинствата. В края на периода на Плана за действие очакваме: 
 Разширен фокус върху равноправието, участието и приобщаването на ромите; 
 Засилване на политиките на социално включване; 
 Синхронизиране на визията за развитието на етноинтеграционните процеси; 
 Съответствие на областните стратегии на националните и европейските приоритети в сферата на приобщаването на маргинализираните етнически групи; 
 Осигуряване на актуална информация и детайлизирана картина на състоянието, проблемите и потребностите от приобщаване на маргинализираните етнически групи; 
 Съпоставимост на разработените областни стратегии в резултат от прилагането на единни подходи на планиране, отчитане и мониторинг; 
 Намаляване броя на отпадналите от училище ученици; 
 Повишена посещаемост на учебни занятия; 
 Намалена неграмотността сред 18 – 29 годишните млади хора; 
 Получена професионална квалификация от младежи; 
 Намалена безработицата сред малцинствата; 
 Подобрен достъп на етническите малцинства до здравни услуги и намалена заболеваемост; 
 Съхранена идентичност на малцинствените общности; 
V. Мониторинг на изпълнението.
Оценката на изпълнението на Плана за действие се осъществява от Общински съвет за сътрудничество по етнически и интеграционни въпроси /ОССЕИВ/ чрез мониторинг и прилагане на различни форми за наблюдение и оценка. Целта на мониторинга е чрез систематично събиране и анализиране на информация да се следи за постигането на измерими резултати от дейностите по изпълнението на мерките по плановия документ, както и активно да включи заинтересованите страни в осъществяването на оценката и наблюдението. Мониторингът изгражда капацитет за създаване, реализиране и изпълнение на качествени политики при оптимално съчетание на резултати с ресурси. Повишава заинтересоваността и създава механизъм за гражданско участие в процеса на формулиране и изпълнение на местната политика. 
VІ. Заключение. 
За изпълнението на Плана за действие от съществено значение е сътрудничеството на всички пряко ангажирани институции на местно ниво с представители на неправителствени организации и на ромската общност. Постигането на равенство, приобщаване и участие на ромите изисква сътрудничество на всички пряко ангажирани институции на национално, регионално и местно ниво в партньорство с гражданското общество и с пълноценно участие на ромите в този процес. За да се реализира реален напредък до 2030 г., в който ромските общности в цялото си многообразие имат равни възможности и равно участие във всички сфери на живота, се изискват съвместни действия от всички участници в процеса. Стратегията има рамков характер. Тя задава насоки на действия в приоритетни области за периода 2021-2030 г. Те могат да бъдат допълвани и актуализирани, съобразно динамиката на потребностите за развитие и предизвикателствата на социално-икономическата ситуация.

